 Wewe unanifahamu sana mimi nilivyo, jinsi gani ninavyokupenda, unafahamu sana jinsi nilivyojitolea kwa ajili yako, jinsi gani nilivyoweza kuvumilia, na kuyafanya yale ambayo sikupenda kuyafanya yote hayo niliyafanya kwa ajili yako, hebu niambie ni mapenzi gani unayoyataka,kutoka kwangu, je mimi ni tofauti na hawo wanawake wote uliwahi kutembea nao, ina maana mimi ni nani kwako, mimi ni njia ya kufanikisha starehe zako, hapana, nasema sasa basi, kama unanipenda kwa ukweli basi turudi kijijini, tukaanze maisha mapya, kama hilo litawezekana. 